*Par atklāta konkursa*

## *“Sliežu pārvedu, to pārslēgiekārtu un vadības sistēmu piegāde”*

 *(ID Nr.RS/2022/20) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Tehniskajā specifikācijā pie Elektrohidrauliskās kā arī Manuālās pārmijas pārslēgiekārtas ir minēta sekojoša prasība:

*Zemes kastei, kā arī visu sliežu ceļa segumā iebūvējamo vadības un apsildes sistēmu montāžas kastēm, ir jāatbilst tiltu klasei – bridge class 60 (resp. jānodrošina transporta līdzekļu pārbraukšanas ar svaru 12,5 tonnas uz asi).*

Vēlamies saprast Bridge class 60 prasības, kas nav skaidri atrodamas pieejamos informācijas avotos. Iespējams tās atbilst standartam DIN 1072 (kas kopš 2010. gada vairs nav aktuāls), kas apraksta riteņu slodzes līdz 60t, bet tā ir ievērojami augstākas nekā tālāk minētā ass slodze 12,5t (šī prasība tuvāk atbilstu mūsdienu standarta DIN EN 124/1229 klassei B 125).

Jautājums: Vai pareizi saprotam, ka galvenā prasībā zemes kastei un citiem ceļā iebūvētajiem elementiem ir, ka tiem jānodrošina transportlīdzekļu pārbraukšana ar 12.5t ass slodzi?

**Atbilde:**

Pasūtītājs akceptēs sliežu ceļā iebūvējamo elementu kastes, kuru konstrukcija ir noturīga pret transporta pārbraukšanu ar maksimālo ass slodzi 12,5 tonnas.

Iepirkumu komisijas priekšsēdētāja Karīna Meiberga